הרישום, הדיווח והמיסוי של אוכל ומגורים שניתנים לעובדי פנימייה

העובדים - מורים ומדריכים - בפנימיית ילדים, אוכלים וגרים במוסדות הפנימייה.

השאלות הן:

1. כיצד יש לנהוג - מהיבט מס ערך מוסף ומהיבט מס הכנסה - באוכל ובמגורים, אשר מקבלים העובדים בפנימייה; וזאת, בהקשר של הדיווחים לשלטונות המסים ושל הרישומים בספרי החברה ?

2. האם יש לחייב את העובדים ב"שווי" האוכל והמגורים; ואם יש לחייב כאמור - מה הוא הסכום שנקבע לכך ?

3. כיצד לשייך את ה"שווי" לעובד מסוים; ומה הדין בעובד, שבעניינו אי אפשר להוכיח את שיוך השווי (באוכל ובמגורים) ?

4. האם שלטונות מס הערך מוסף ושלטונות מס הכנסה הוציאו נוהל כתוב בעניין הנדון ?

יניב גבריאל משיב:

היבטי מס הכנסה 

ככלל - אספקת ארוחות ומגורים לעובדים היא "טובת הנאה", אשר יש לחייבה במס.

כאשר "טובת הנאה" זו ניתנת לייחוס לעובד מסוים, או לעובדים מסוימים - יש לחייבו / לחייבם במס הכנסה כפי שמחייבים "הכנסת עבודה"(1).

כדי לקבוע את שוויה של "טובה ההנאה" הזו, יש לבחון את שוויה למקבל (קרי: לעובד), או עלותה לנותן (קרי: למעביד) - לפי הגבוה שביניהם; והכול - בניכוי השתתפותו של העובד ב"טובת ההנאה" האמורה(2).

מעביד, שאינו יכול לייחס "טובת הנאה" זו לעובד מסוים, או לעובדים מסוימים, והוא מבקש לראות את "ההוצאה עודפת" בעניין הנדון בבחינת "הכנסת עבודה" - רשאי לעשות כן ב"זקיפה בכוח". ביצוע "זקיפה בכוח" ייאפשר למעביד לדרוש, ולקבל, היתר לנכות את ההוצאה(4).

היבטי מס ערך מוסף

מס תשומות - שחויב בו עוסק בשל עובדו (לרבות אדם שיש לו חלק בבעלות העסק או שהוא אחד ממנהליו, משום שסופקו לו ארוחות ומגורים - ניתן לניכוי רק אם התשומה נמכרה לעובד ואם המכירה כלולה בדו"ח התקופתי של העוסק(5).

לשם הפישוט: במקום חיוב העובד במס עסקאות, רשאי המעביד שלא לנכות את מס התשומות בעניינן של תשומות הקשורות, במישרין ובעקיפין, באספקת ארוחות ומגורים לעובדיו.

הפניות המשיב:

(1) סעיף 2(2) ל"פקודת מס הכנסה (נוסח חדש), התשכ"א-1961" [להלן - "הפקודה"].

(2) תקנה 8(א) ל"תקנות מס הכנסה ומס מעסיקים (ניכוי ממשכורת ומשכר עבודה ותשלום מס מעסיקים), התשנ"ג-1993"; לעובדי בתי מלון - ראה הסכם עבודה קיבוצי.

(3) סעיף 181ב לפקודה.

(4) סעיף 181ב(ב) לפקודה.

(5) תקנה 15א ל"תקנות מס ערך מוסף, התשל"ו-1976".

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il